OpenLLM-France/wikimedia huggingface dataset:
# Província de Paktia

La província de Paktia (paixtu پکتيا Paktyā, farsi پکتيا Paktyā) és una divisió administrativa de l'Afganistan a l'est del país. La capital és Gardiz o Gardez. La superfície és de 6.432 km² i la població de 415.000 habitants (2002) en un 91% paixtus. El darrer president comunista de l'Afganistan, Najibullah, era d'aquesta província igual que altres dirigents comunistes.

## Història

Formava una sola província junt amb la província de Khost i la província de Paktika, avui dia esmentades com Loya Paktia (Gran Paktia). Després de l'ocupació americana fou un dels centres de resistència. El 2005 el districte d'Azra fou segregat de la província i agregat a la província de Lowgar.

## Districtes

Districtes de Paktia :
| Districte | Notes |
| Ahmadabad | Creat el 2005 segregat del districte de Sayed Karam; inclou el subdistricte de Mirzaka. |
| Ahmadabad Khel | |
| Dand Wa Patan | |
| Gardez | Inclou la capital provincial i de districte Gardez |
| Gerda Seray | Creat el 2005 segregat de Zadran |
| Jaji | |
| Jani Khel | |
| Lazha Mangal | Lija Mangal |
| Samkani | Inclou la important ciutat fronterera de Samkani |
| Sayed Karam | Sub-dividit el 2005 |
| Shwak | |
| Zadran o Wuza Zadran | Sub-dividit el 2005 |
| Zurmat | |

## Referències

* ↑ Afghanistan Geographic & Thematic Layers
# Panagiotis Giannakis

Panagiotis Giannakis (en grec Παναγιώτης Γιαννάκης; Níkea, 1 de gener de 1959) és un exjugador i entrenador de bàsquet grec. Com a jugador ocupava la posició de base. Ha sigut seleccionador de Grècia.

## Carrera com a jugador

Fou membre de la selecció grega que es va proclamar campiona de l'Eurobasket 1987, formant parella de bases amb Nikos Galis, qui també era el seu company a l'Aris Salònica BC.
Dos anys després, el 1989, aconseguí amb la selecció grega la medalla de plata en l'Eurobasket 1989 celebrat a Zagreb.
Amb el Panathinaikos, va guanyar l'Eurolliga el 1996, després de quatre participacions en la Final Four. Va posar fi a la seua carrera com a jugador després dels Jocs Olímpics d'Atlanta de 1996.

## Carrera com a entrenador

Va començar la seua carrera com a entrenador el 1997. El 2005 portà la selecció de Grècia a guanyar la medalla d'or a l'Eurobasket 2005 disputat a Belgrad. El 2006 aconseguí la medalla de plata en el Campionat del Món del Japó, després d'haver vençut en la semifinal els Estats Units.

## Clubs
### Com a jugador

* 1972-1984 Ionikos Nikaias BC
* 1984-1993 Aris Salònica BC
* 1993-1994 Panionios BC
* 1994-1996 Panathinaikos BC

### Com a entrenador

* 1997-1998 Selecció de Grècia
* 1998-2002 Panionios BC
* 2002-2006 Maroussi BC
* 2004-2008 Selecció de Grècia
* 2008-2010 Olympiacos BC
* 2012-2013 Limoges CSP
* 2013-2014 Selecció de la Xina
* 2017-2018 Aris Salònica BC

## Palmarés com a Jugador
### Clubs

* Campió de la segona divisió grega: 1975
* 7x Campió de la lliga de Grècia: 1985, 1986, 1987, 1988, 1989, 1990, 1991
* 7x Campió de la Copa de Grècia: 1985, 1987, 1988, 1989, 1990, 1992, 1996
* Campió de la Recopa d'Europa: 1993
* Campió de l'Eurolliga: 1996
* Nomenat un dels 50 grans contribuïdors de la història de l'Eurolliga: 2008
* Màxim anotador de la lliga de Grècia: 1980
* Màxim assistent de la lliga de Grècia: 1989

### Selecció grega

* Medalla de plata en el Campionat d'Europa sub-16 de 1975: 2
* Medalla d'or en els Jocs Mediterranis 1979: 1
* Medalla d'or en l'Eurobasket 1987: 1
* Medalla de plata en l'Eurobasket 1989: 2

## Palmarés com a entrenador
### Clubs

* Campió de la Copa de Grècia: 2010
* Millor entrenador de la lliga de Grècia: 2004, 2006

### Selecció grega

* Medalla d'or en l'Eurobasket 2005: 1
* Medalla d'or en la Copa Stanković 2006: 1
* Medalla de plata en el Campionat del Món del Japó de 2006: 2
* És l'única persona que ha guanyat l'Eurobasket com a jugador (Eurobasket 1987) i com a entrenador (Eurobasket 2005)

## Referències

* ↑ «50 contributors, honored in Madrid» (en anglés). Euroleague.net. Arxivat de l'original el 26 de gener 2012. [Consulta: 28 juny 2020].
* ↑ Stankovic, Vladimir. «Panagiotis Giannakis - The Greek Dragon» (en anglés). Euroleague.net, 18-03-2012. [Consulta: 28 juny 2020].

## Enllaços externs

* Fitxa a Sportsreference.com (anglès)
# Vesper (Wisconsin)

Vesper és una població dels Estats Units a l'estat de Wisconsin. Segons el cens del 2000 tenia 541 habitants.

## Demografia

Segons el cens del 2000, Vesper tenia 541 habitants, 234 habitatges, i 153 famílies. La densitat de població era de 186,5 habitants per km².
Dels 234 habitatges en un 29,5% hi vivien nens de menys de 18 anys, en un 52,6% hi vivien parelles casades, en un 10,3% dones solteres, i en un 34,2% no eren unitats familiars. En el 30,3% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,88.
Per edats la població es repartia de la següent manera: un 25% tenia menys de 18 anys, un 6,8% entre 18 i 24, un 29% entre 25 i 44, un 23,3% de 45 a 60 i un 15,9% 65 anys o més.
L'edat mediana era de 39 anys. Per cada 100 dones de 18 o més anys hi havia 89,7 homes.
La renda mediana per habitatge era de 38.750 $ i la renda mediana per família de 45.000 $. Els homes tenien una renda mediana de 36.161 $ mentre que les dones 20.833 $. La renda per capita de la població era de 19.327 $. Aproximadament el 6,6% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vesper» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Vesper». American Fact Finder. Oficina del Cens dels Estats Units, 12-01-2010.
Viccionari
# Carnisser dorsiargentat

El carnisser dorsiargentat (Cracticus argenteus) és una espècie d'ocell de la família dels artàmids.

## Hàbitat i distribució

Habita el bosc obert, selva i matolls d'Austràlia Occidental, cap a l'oest fins Port Hedland i a l'ample del Territori del Nord cap a l'est fins La Terra d'Arnhem i fins al centre i est de Queensland.

## Referències

* ↑ «Carnisser dorsiargentat». Cercaterm. TERMCAT, Centre de Terminologia. Rev. 20/02/2021(català)
# Congost del Cairat

El congost del Cairat és un pas natural excavat pel riu Llobregat, que es troba als peus de la muntanya de Montserrat, i que travessa la Serralada Prelitoral Catalana. En aquest congost hi conflueixen els termes municipals de Collbató, Esparreguera i Olesa de Montserrat.
Hi ha diferents masies com Can Paloma del Cairat, Can Tobella, Ca n'Astruc i l'ermita preromànica de Santa Margarida del Cairat.
També hi ha el balneari abandonat de la Puda de Montserrat amb les seves peculiars aigües sulfuroses.

## Referències

* ↑ SOLER GIRONÈS, Joan. L'Aigua: patrimoni d'Olesa de Montserrat. Itineraris poètics. Volum I. Olesa de Montserrat: Comunitat Minera Olesana.
# Jimena de la Frontera

Jimena de la Frontera és una ciutat de la província de Cadis, (Andalusia), en Espanya. Limita al nord amb Cortes de la Frontera i Gaucín (província de Màlaga), al sud amb Castellar de la Frontera i San Roque, a l'est amb Gaucín i Casares i a l'oest amb Alcalá de los Gazules.
# Prova de Dix-Hallpike

La prova (o maniobra) de Dix-Hallpike o prova de Nylen-Bárány és una maniobra diagnòstica que s'utilitza per identificar el vertigen posicional paroxístic benigne (VPPB).

## Procés

La prova de Dix-Hallpike es realitza amb el pacient assegut en la taula d'exploració amb les cames estirades. Se gira el cap del pacient 45 graus aproximadament. El metge ajuda el pacient a estirar-se a la taula ràpidament amb el cap en uns 20 graus d'extensió. Aquesta extensió del coll es pot aconseguir fent que el metge sostingui el cap, ja que penja fora de la taula, o bé col·locant un coixí sota la seva esquena. Llavors s'observen els ulls del pacient durant uns 45 segons, ja que és característic un període de 5-10 segons de latència abans de l'aparició del nistagme. Si el nistagme es produeix llavors la prova es considera positiva per al vertigen posicional benigne. Durant una prova positiva, la fase ràpida del nistagme rotatori és cap a l'orella (interna) afectada, que és l'orella més a prop de terra. La direcció de la fase ràpida es defineix per la rotació de la part superior de l'ull, ja sigui en sentit horari o antihorari.

## Prova positiva

Hi ha diverses característiques clau del nistagme per determinar un resultat positiu:
* La latència d'inici (en general de 5-10 segons)
* És decreixent, a mesura que passen els segons.
* És torsional (amb rotació). Altrament indicaria una disfunció del sistema nerviós central (SNC).
* Amb un component vertical: amb el component ràpid cap amunt si està afectat el conducte semicircular posterior, o cap avall si està afectat el conducte semicircular anterior. En ambdós casos de l'orella interna afectada.
* És fatigable. La repetició múltiple de la prova donarà lloc a un nistagme cada vegada menor.
* Reverteix. En seure després d'una maniobra positiva la direcció del nistagme ha de remetre en un breu període.
Per completar la prova, el pacient és portat de nou a la posició asseguda, per tal d'observar com el nistagme es recupera ràpidament.

## Referències

* ↑ Dix MR, Hallpike CS «The pathology symptomatology and diagnosis of certain common disorders of the vestibular system» (Scanned & PDF). Proc. R. Soc. Med., 45, 6, 1952, pàg. 341–54. PMC: 1987487. PMID: 14941845.
* ↑ Dix-Hallpike manoeuvre a Who Named It
* ↑ Karen H. Calhoun; David E. Eibling. Geriatric otolaryngology. CRC Press, 13 gener 2006, p. 115–. ISBN 9780824728502 [Consulta: 3 juliol 2011].

## Enllaços externs

* Timothy C. Hain, MD. «Dix-Hallpike test». dizziness-and-balance.com, 16-11-2009. Arxivat de l'original el 2012-03-07. [Consulta: 21 març 2012].
* entukvideo. «Dix Hallpike Testing», 08-07-2009.
* Martín Fernández Padilla, MD. «Vértigo posicional benigno y desequilibrio de la vejez». Revista de Otorrinolaringología. Bogotá., 20-01-2011.

## Vegeu també

* Maniobra d'Epley
# Partit dels Joves d'Eslovènia

El Partit dels Joves d'Eslovènia (Stranka mladih Slovenije) és un partit polític d'Eslovènia. El seu cap és Darko Krajnc. A les últimes eleccions legislatives de 3 d'octubre de 2004, el partit va obtenir el 2,1% dels vots i cap escó. A les eleccions del 2000, va obtenir 4,34% dels vots i 4 escons. A les eleccions legislatives eslovenes de 2008 va obtenir 5 escons en coalició amb el Partit Popular Eslovè.
Fou fundat el 4 de juliol del 2000, per joves descontents amb la situació política del moment, oi pretenia regenerar la política interna del país. Tradicionalment, els joves eslovens s'han inhibit de les responsabilitats polítiques i el partit pretenia encoratjar al jvoent a implicar-se per tal de renovar l'esperit polític eslovè.

## Resultats electorals
### Assemblea Nacional

| Any | Vots | % | Escons | +/- | Govern |
| 2000 | 46,674 | 4.34 | 4 / 90 | Nou | Coalició |
| 2004 | 20,174 | 2.08 | 0 / 90 | 4 | Extraparlamentari |
| 2008 | Coalició amb el SLS | Coalició amb el SLS | 5 / 90 | 5 | Oposició |
| 2011 | 9,532 | 0.86 | 0 / 90 | 5 | Extraparlamentari |
| 2014 | No van participar | No van participar | No van participar | No van participar | Extraparlamentari |
| 2018 | No van participar, donen suport al Partit Pirata. | No van participar, donen suport al Partit Pirata. | No van participar, donen suport al Partit Pirata. | No van participar, donen suport al Partit Pirata. | Extraparlamentari |
| 2022 | No van participar, donen suport als Socialdemòcrates. | No van participar, donen suport als Socialdemòcrates. | No van participar, donen suport als Socialdemòcrates. | No van participar, donen suport als Socialdemòcrates. | Extraparlamentari |

### Parlament Europeu

| Any | Vots | % | Escons | +/- |
| 2004 | Coalició amb els Verds | Coalició amb els Verds | 0 / 7 | Nou |
| 2009 | 9,093 | 1.96 | 0 / 7 | = |

## Referències

* ↑ Admin. «Arhiv novic» (en eslovè). [Consulta: 18 agost 2024].
* ↑ Admin. «Arhiv novic» (en eslovè). [Consulta: 18 agost 2024].
# Vladimír Vačkář

Vladimír Vačkář (Prostějov, 6 de febrer de 1949) va ser un ciclista amateur txecoslovac, d'origen txec, que s'especialitzà en la pista, concretament en el tàndem. Va guanyar sis medalles, quatre d'elles d'or, als Campionats del Món de l'especialitat. Va participar en els Jocs Olímpics de 1972.

## Palmarès

* 1973
** Campió del món en Tàndem (amb Miroslav Vymazal)
* 1974
** Campió del món en Tàndem (amb Miroslav Vymazal)
* 1977
** Campió del món en Tàndem (amb Miroslav Vymazal)
* 1978
** Campió del món en Tàndem (amb Miroslav Vymazal)

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Carnisser flautista

El carnisser flautista (Gymnorhina tibicen) és una espècie d'ocell de la família Cracticidae nadiua d'Austràlia i única representant del gènere Gymnorhina.
És de port mitjà i de color negre i blanc. Aquesta estretament relacionat amb els currawongs i les espècies del gènere Cracticus. Els colonitzadors ho van cridar així per similitud amb la garsa.
Comuns a Austràlia, van ser introduïdes a Nova Zelanda en els anys 1860 i ara són una plaga pels problemes de competència i depredació que causen als ocells natius.

## Referències

* ↑ «Carnisser flautista». Cercaterm. TERMCAT, Centre de Terminologia. Rev. 15-1-2021 (català)
# Estació de la Pobla de Claramunt

Mapa FGC Línia Llobregat-Anoia :
La Pobla de Claramunt és una estació de la línia R6 i R60 de la Línia Llobregat-Anoia de FGC situada a l'est del nucli urbà de la Pobla de Claramunt a la comarca de l'Anoia. Aquesta estació es va inaugurar el 1893.
Línia Llobregat-Anoia de FGC :
| Procedència/Destinació | < | Línia | > | Procedència/Destinació |
| Barcelona - Pl. Espanya | Capellades | | Vilanova del Camí | Igualada |

## Referències

* ↑ «La Pobla de Claramunt». fgc.cat. [Consulta: 24 març 2024].
* ↑ «Calvet: "Avui celebrem el que va ser una demostració del caràcter emprenedor del poble català"» (en anglès). govern.cat, 12-01-2019. [Consulta: 24 març 2024].
* ↑ «FGC celebra el 125 aniversario de la línea entre Martorell e Igualada». vialibre-ffe.com, 17-01-2019. [Consulta: 24 març 2024].

## Vegeu també

* Xarxa ferroviària de Catalunya
# Levokúmskoie

Levokúmskoie (en rus: Левокумское) és un poble del krai de Stàvropol, a Rússia, que el 2019 tenia 9.602 habitants. És el centre administratiu del districte rural homònim.

## Referències

* ↑ «Карты Генштаба L-38 (Г) 1:100000. Дагестан, Калмыкия, Астраханская область». Arxivat de l'original el 2016-10-03. [Consulta: 4 juliol 2016].
# Formigueret de Cherrie

El formigueret de Cherrie (Myrmotherula cherriei) és una espècie d'ocell de la família dels tamnofílids (Thamnophilidae).

## Hàbitat i distribució

Habita la selva pluvial de les terres baixes fins als 600 m, per l'est dels Andes, de l'est de Colòmbia, sud-oest de Veneçuela i nord-oest del Brasil.

## Referències

* ↑ «Formigueret de Cherrie». Cercaterm. TERMCAT, Centre de Terminologia. Rev. 10/05/2021(català)
# Província de Ravenna

La Província de Ravenna és una província que forma part de la regió d'Emília-Romanya dins Itàlia. La seva capital és Ravenna.
Limita al nord amb la província de Ferrara, a l'oest amb la ciutat metropolitana de Bolonya, al sud amb la Toscana (ciutat metropolitana de Florència) i amb la província de Forlì-Cesena, i a l'est amb el mar Adriàtic.
Té una àrea de 1.859,44 km², i una població total de 391.290 hab. (2016). Hi ha 18 municipis a la província.

## Referències

* ↑ Dades ISTAT

## Enllaços externs

* Plana oficial Arxivat 2011-11-11 a Wayback Machine. (italià)

## Vegeu també

* Arquitectura longobarda
# Kalanchoe robusta

Kalanchoe robusta és una espècie de planta suculenta del gènere Kalanchoe, de la família de les Crassulaceae.

## Descripció

És una planta perenne, totalment glabra, de fins a 50 cm d'alçada.
Les tiges són teretes, robustes, d'1 a 3 cm de diàmetre a la base, de color gris, poc ramificades.
Les fulles són peciolades, carnoses, atapeïdes cap a les puntes de la branca, pecíol de 5 a 10 mm, làmina obovada, oblongo-oblanceolada a espatulada, de 3,5 a 9 cm de llarg i de 4 cm d'ample, glauca, punta aguda a obtusa, base atenuada, marges sencers i vermellosos.
Les inflorescències en panícules denses, pedicels de 6 a 12 mm.
Les fIors horitzontals; calze verd glauc, tub d'1,5 a 1,7 mm; sèpals triangulars, acuminats, a vegades poc glandulars, de 3 a 5 mm de llarg i de 2 a 3 mm d'ample; corol·la de color taronja brillant-escarlata; tub cilíndric, contret a la base, lleugerament corbat i zigomorf, de 12 a 35 mm; pètals ovat-oblongs, arrodonits, apiculats, de 6 a 10 mm de llarg i de 3 a 5 mm d'ample; estams inserits una mica per sobre de la meitat del tub de la corol·la, tots sobresortints.

## Distribució

Planta endèmica de Socotra, Iemen. Creix als vessants rocosos entre pedres calcàries o de granit, de 300 a 550 m d'altitud.

## Taxonomia

Kalanchoe robusta va ser descrita per Isaac Bayley Balfour (Balf.f.) i publicada a Proceedings of the Royal Society of Edinburgh xi. 512. 1882.

#### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
robusta: epítet llatí que significa 'fort'.

#### Sinonímia

* Kalanchoe abrupta Balfour f. (1882).

## Referències

* ↑ «Kalanchoe robusta». International Crassulaceae Network.
* ↑ «Kalanchoe robusta Balf.f.,». International Plant Names Index.
# Conductància tèrmica

La conductància tèrmica és una mesura de transferència de calor a través dels materials, similar a la conductivitat tèrmica, però per a materials no homogenis. En aquest cas es mesura la quantitat de calor transferit a través del material en un temps i superfície unitaris, per a un gruix especificat (no necessàriament unitari).

## Vegeu també

* Resistència tèrmica
* Conductivitat tèrmica

## Referències

* ↑ Montse Bosch. Avaluació energètica d'edificis: l'experiència de la UPC, una metodologia d'anàlisi. Edicions UPC, 2006, p. 163–. ISBN 9788483018613 [Consulta: 27 maig 2011].
* ↑ Auguet Sangrá, Carlota + altres. Temperatura i calor. Teoria i problemes. Edicions UPC, p. 30–. ISBN 9788498802993 [Consulta: 27 maig 2011].
# Llac Ihema

El llac Ihema és un llac interior de Ruanda situat a la Província de l'Est, dins del Parc Nacional d'Akagera, a una altitud d'uns 1.300 metres. El marge oriental forma la frontera entre Tanzània i Ruanda. Paral·lelament a la costa oriental transcorre l'Akagera, afluent del Nil.
Als marges del llac hi ha diversos miradors que poden ser abordats pels turistes a la companyia del Parc. També hi ha càmpings més petits i un punt de partida per a viatges de pesca al llac. Al llac s'hi poden trobar peixos tilapia, bec d'esclop (Balaeniceps rex), escolopàcids, tresquiornítids, caràdrids, ardèids, hipopòtams i cocodrils. El marge occidental és una important font d'aigua per a molts animals que viuen al Parc nacional a causa de la seva costa suaument inclinada. El llac està connectat al Nil a través dels pantans Akagera.
En març de 1876, l'explorador britànic Henry Morton Stanley va sortir a la recerca de les fonts del Nil, va passar una nit a l'illa del lac Ihema que va descriure així :
| « | La seva illa està formada per un esquist cobert d'una capa d'al·luvions poc profunds. L'aigua del llac Ihrma és bona i agradable al gust, però, com totes les aigües de la conca d'Alexandra, es distingeix pel seu color ferruginós d'un marró apagat. | » |

## Referències

* ↑ Lake Ihema a explorerwandatours
* ↑ Lake Ihema – Rwanda, Global Nature Fund
* ↑ Henry Morton Stanley, À travers le continent mystérieux : découverte des sources méridionales du Nil, circumnavigation du lac Victoria et du lac Tanganyka, (trad. Henriette Loreau), Hachette, Paris, 1879, tome 1, p. 442

## Bibliografia

* Mutahinga Mughanda, Étude du peuplement piscicole de lac Ihema (Rwanda) et de l'exploitation des Tilapia spp. A. Smith 1840 (Pisces, Cichlidae) et de Clarias gariepinus Burchell 1822 (Pisces, Clariidae), en relation avec quelques variables abiotiques et biotiques, Université de Louvain, 1989, 222 p. (thèse de Sciences)
* Joseph Munyandorero, La pêche dans les lacs du parc national de l'Akagera : biologie de Clarias gariepinus et exploitation des stocks dans le lac Ihema, Institut national polytechnique (Toulouse), 1993, 276 p. (thèse de Sciences agronomiques)
* P.-D. Plisnier, J.-C. Micha et V. Frank, Biologie et exploitation des poissons du lac Ihema, Bassin Akagera, Rwanda : projet tourisme et parcs nationaux, pêcherie Ihema, Office rwandais du tourisme et des parcs nationaux, Agence générale de la coopération au développement (Bruxelles), Presses universitaires de Namur, 1988, 212 p. ISBN 2-87037-155-1
* Pierre-Denis Plisnier, Écologie comparée et exploitation rationnelle de deux populations d'Haplochromis spp. (Teleostei, Cichlidae) des lacs Ihema et Muhazi (Rwanda), Université Catholique de Louvain, 1990, 328 p. (thèse de doctorat en Sciences agronomiques)

## Enllaços externs

* M. F. Vallet, « Petits lacs du Rwanda et du Burundi », in Intensification de la gestion des petits plans d'eau en Afrique francophone, Organisation des Nations unies pour l'alimentation et l'agriculture, Rome, 1993, p. 17-22 ISBN 92-5-203362-9
# Formigueret d'Alagoas

El formigueret d'Alagoas (Myrmotherula snowi) és una espècie d'ocell de la família dels tamnofílids (Thamnophilidae).

## Hàbitat i distribució

Habita la selva humida de l'estat d'Alagoas, a Brasil.

## Referències

* ↑ «Formigueret d'Alagoas». Cercaterm. TERMCAT, Centre de Terminologia. Rev. 10/05/2021(català)
# Província de Riad

La Província de Riad, també coneguda com a Regió de Riad, és una província d'Aràbia Saudita que es troba al centre d'Aràbia. Té una superfície de 404.240 km$^2$. Segons el cens de 2022 tenia una població de 8.591.748 habitants i un PIB de 224 mil milions de dòlars. És la segona província més gran d'Arabia Saudita, rere la Província Oriental.

## Referències

* ↑ «Population Characteristics surveys». General Authority for Statistics, 2017.
# Vessióloie (Krasnodar)

* Per a altres significats, vegeu «Vessióloie».
Vessióloie - Весёлое (rus) - és un poble del krai de Krasnodar, a Rússia. Es troba a la vora dreta del riu Psou, que fa de frontera entre Rússia i Abkhàzia, a 29 km al sud-est de Sotxi i a 198 km al sud-est de Krasnodar, la capital.
Pertany al municipi de Níjniaia Xílovka.
# SK Tskhinvali Tbilisi

El SK Tskhinvali Tbilisi és un club de futbol georgià de la ciutat de Tbilisi.

## Història

El club va ser fundat l'any 1936 amb el nom de FC Tskhinvali a la ciutat de Gori. Després de la desaparició l'estiu del 2006, fou refundat el 2007 a Tbilisi amb el nom de Spartaki Tskhinvali. El 2015 esdevé FC Tskhinvali.
La temporada 2005-06, el FC Tskhinvali jugava a l'estadi Temur Burjanadze de Gori.
# Rivulus tecminae

Rivulus tecminae és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 5,5 cm de longitud total.

## Distribució geogràfica

Es troba a Sud-amèrica: Veneçuela.

## Referències

* ↑ «Rivulus tecminae». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)